b'\n_START_ARTICLE_\nGoli oder\n_START_PARAGRAPH_\nGoli oder je mednarodni festival sodobnega gledali\xc5\xa1\xc4\x8da, ki poteka vsako leto jeseni na ve\xc4\x8d lokacijah v Ljubljani (KUD France Pre\xc5\xa1eren, Stara elektrarna, Moderna galerija, Metelkova in drugod). Posve\xc4\x8den je improvizaciji v  sodobnih scenskih umetnostih in v glasbi. Zasnovala ga je znana slovenska impro skupina Narobov, umetni\xc5\xa1ko pa ga vodita Maja Dekleva in Gregor Moder.\n_START_SECTION_\nCilji\n_START_PARAGRAPH_\nFestival Goli oder ima dva glavna cilja. Slovenskemu in mednarodnemu ob\xc4\x8dinstvu ponuja aktualen vpogled v trenuten razvoj improvizacijskega gledali\xc5\xa1\xc4\x8da, obenem pa daje zbranim umetnikom mo\xc5\xbenost raziskovanja novih podro\xc4\x8dij improvizacije na intenzivnih vajah in delavnicah. Festival je v zadnjem \xc4\x8dasu namenjen izklju\xc4\x8dno celove\xc4\x8dernim predstavam in ne vklju\xc4\x8duje kratkih improviziranih iger. Razvija svojo ekperimentalno razse\xc5\xbenost, saj se - na splo\xc5\xa1no re\xc4\x8deno - ve\xc4\x8d kot polovica povabljenih gledali\xc5\xa1\xc4\x8d na Golem odru predstavi s premiero.'